Jegelné a motorfejlesztést a Renault, a Red Bull támogatja
Az F1-es motorok fejlesztésének befagyasztását javasolja a Renault a 2019-2020-as idõszakra, amiben a Red Bull is támogatja.
A következõ két évben jegelné az F1-es motorok fejlesztését a Renault. A Liberty Media még tavaly jelezte, hogy 2021-tõl új motorokat vezetnek be a Forma-1-ben, a franciák részben ezért, részben a motorok közötti teljesítmény-különbség kordában tartása miatt javasolják, hogy ne lehessen érdemi fejlesztéseket végezni az addig hátralévõ idõben.

„Elsõsorban azt szeretnénk elkerülni, hogy párhuzamosan kétféle motort kelljen fejleszteni"

– mondta a Renault F1-es igazgatója Cyril Abiteboul a Motorsport.com-nak. „A Renault számára alapvetõen két dolog fontos. Az egyik, hogy mielõtt elkötelezzük magunkat az új szabályok iránt, lássuk, hogy azok milyen irányba mutatnak."

„Másodszor: nem tartjuk sem elfogadhatónak, sem fenntarthatónak, hogy egymás mellett két motort fejlesszünk. Ennek egyszerûen az az oka, hogy ha egy új belépõ jelentkezne – amit mi is remélünk –, hatalmas

elõnyt jelentene a számára, ha kizárólag a jövõre kellene koncentrálnia, és nem azzal foglalkozni, hogy mi történik éppen a partnerekkel."

A Red Bull kiáll a Renault mellett

A Red Bull szaktanácsadója, Helmut Marko azt szeretné, ha az FIA befagyasztaná a motorok fejlesztését a jelenlegi formula utolsó két évére, 2019-re és 2020-ra.

„Ha bejelentik az erõforrásokra vonatkozó új szabályokat, be kell fagyasztani a motorok [fejlesztését] az aktuális állapot szerint. Ezen kívül meg kell határozni, hogy minden motor [teljesítményének] három százalékon belül kell maradnia, amit ellenõrizni is szükséges. Ezzel ellennénk 2020 [végéig]. Egyik gyártó sem nyúlhatna a motorokhoz, ennek így kell lennie" – állt ki határozottan Marko.

A Red Bull partnere, a Renault egyes becslések szerint 30-35, mások szerint 50 lóerõs hátrányban van az éllovas Mercedeshez képest.

Christian Horner, a Red Bull csapatfõnöke úgy véli: attól, hogy az erõforrások kiegyenlítõdnének, még mindig elõnyt lehetne kovácsolni a kedvezõbb fogyasztás, vagyis a versenyek elõtt felvett benzinmennyiség révén. „Egy ideális világban, ha új gyártókat akarunk bevonzani 2021-re és nem szeretnénk, hogy hatalmas fejlesztési költségekbe verjék magukat,

szükség lenne valamilyen erõegyensúly-kiegyenlítésre.

Az üzemanyag-átfolyás korlátozása például ilyen [szabályozó tényezõ] lehet" – fejtette ki Horner a brit szakportálnak.

„Ilyen módon azok [a gyártók], amelyek jobb munkát végeztek, elõnyhöz jutnának, mert kevesebb benzinre lenne szükségük, azaz könnyebb autóval rajtolhatnának. De az is igaz, hogy a [motor]erõ izgalmasabb versenyeket jelentene."
Red Bull Racing Forma-1-es hír Liberty Media Forma-1-es szabályok Renault F1